බණ්ඩාරනායක මහතාගේ ඇරයුමෙනි. 1970 වර්ෂයේ දී සමඟි පෙරමුණු රජයේ මන්ත්‍රීවරයකු ලෙස ප්‍රථමයෙන් පාර්ලිමේන්තුවට පත් වුණේ ගම්පොළ ආසනය නියෝජනය කරමිනි. 1977 දී පැවැති මැතිවරණයෙන් පරාජයට පත් වූ ඒ මහතා 1989 මහ මැතිවරණයේ දී ශ්‍රී ලංකා නිදහස් පක්ෂයෙන් තරඟ කොට එහි වැඩිම මනාප සංඛ්‍යාව ලෙස මනාප 54290 ක් ලබා ගත්තේ ය.1994 මහ මැතිවරණයේ දී පොදු ජන එක්සත් පෙරමුණේ මන්ත්‍රීවරයකු ලෙස පාර්ලිමේන්තුවට පැමිණි ඒ මහතා එම රජයේ ඉඩම්, කෘෂිකර්ම සහ වන සම්පත් ඇමැතිවරයා වශයෙන් කටයුතු කෙළේ ය.කෘෂිකර්ම, ආහාර සහ සමුපකාර, තැපැල්, විදුලි සංදේශ සහ උඩරට සංවර්ධන, තැපැල්, විදුලි සංදේශ සහ ග්‍රාමීය ආර්ථික සංවර්ධන, වැවිලි කර්මාන්ත වැනි අමාත්‍ය ධුර හෙබවූ ඒ මහතා පාර්ලිමේන්තුවේ දක්ෂ කථිකයෙකි.එල්ලාවල මේධානන්ද හිමියන් සහ හිටපු අගමැති රත්නසිරි වික්‍රමනායක, හිටපු ඇමැතිවරුන් වන සුසිල් ප්‍රේමජයන්ත, නිමල් සිරිපාල ද සිල්වා, අතාවුද සෙනෙවිරත්න, ඩලස් අලහප්පෙරුම, හිටපු පාර්ලිමේන්තු මන්ත්‍රී බැසිල් රාජපක්ෂ, ජනාධිපති ලේකම් ලලිත් වීරතුංග මහත්වරු සහ දි. මු. ජයරත්න මහතාගේ බිරිඳ වන අනුලා යාපා ජයරත්න මහත්මිය ඇතුළු පිරිසක් ද මේ අවස්ථාවට එක් වූහ.